Diari Oficial de la Generalitat Valenciana


Sumari del DOGV 3668, del 18-01-2000 (1999/10026)

ORDRE de 24 de novembre de 1999, de la Conselleria de Cultura, Educació i Ciència, per la qual es crea una secció d’Educació Secundària Obligatòria a Catadau.
--------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10337


Data del document
:   24-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Catadau

ORDRE de 24 de novembre de 1999, de la Conselleria de Cultura, Educació i Ciència, per la qual es crea una secció d'Educació Secundària Obligatòria a Catadau. [1999/X10934]
  
La disposició addicional huitena del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, configura les seccions d'Educació Secundària Obligatòria com a centres dependents d'un institut d'Educació Secundària i faculta la Conselleria de Cultura, Educació i Ciència per a la creació i supressió d'estos centres.
  
L'Ordre de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost de 1998, regula les seccions dels instituts d'Educació Secundària.
  
La Direcció Territorial de Cultura i Educació de València ha efectuat proposta de creació d'una secció a Catadau per a escolaritzar l'alumnat d'Educació Secundària Obligatòria.
  
L'ajuntament de la citada localitat, en la sessió plenària del 22 d'abril de 1999, va acordar cedir a títol gratuït a la Generalitat Valenciana un solar de 8.579 m² per a la ubicació d'un centre d'Educació Secundària.
  
Mentre es tramita l'execució de l'edifici escolar, l'Ajuntament ha posat a disposició de la Conselleria de Cultura, Educació i Ciència uns locals per a la ubicació provisional del centre.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Institut d'Educació Secundària 9 d'Octubre de Carlet, codi 98254611, el següent centre docent:
  
Província: València
  
Localitat: Catadau
  
Denominació: Secció de l'Institut d'Educació Secundària 9 d'Octubre de Carlet, a Catadau.
  
Codi: 27566003
  
Domicili provisional: C. Bosch Marín, s/n.
  
Composició: 8 unitats d'Educació Secundària Obligatòria
  
Capacitat: 240 llocs escolars
  
Segon
  
El centre iniciarà les seues activitats en el curs acadèmic 1999/2000 i oferirà matrícula per a cursar tercer d'Educació Secundària Obligatòria. L'oferta educativa s'ampliarà en cursos successius fins completar el primer i segon cicle d'Educació Secundària Obligatòria.
  
Tercer
  
El director territorial de Cultura i Educació de València nomenarà l'equip directiu del centre, conformement a allò establit en l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, el dotarà de l'equipament i material didàctic necessaris. A l'efecte, la Direcció Territorial de Cultura i Educació efectuarà l'oportuna i raonada proposta.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures que siguen necessàries per a l'aplicació i desenrotllament del que es disposa en la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits al dia 1 de juliol de 1999.
  
València, 24 de novembre de 1999
  
El conseller de Cultura, Educació i Ciència,